Neuvoston 22 päivänä joulukuuta 1995 vahvistama YHTEINEN KANTA (EY) N:o 6/96 Euroopan parlamentin ja neuvoston asetuksen (EY) N:o.../96 antamiseksi elintarvikkeissa käytettyjä tai käytettäväksi tarkoitettuja aromiaineita koskevan yhteisön menettelyn säätämisestä



Virallinen lehti nro C 059 , 28/02/1996 s. 0037



Neuvoston 22 päivänä joulukuuta 1995 vahvistama YHTEINEN KANTA (EY) N:o 6/96 Euroopan parlamentin ja neuvoston asetuksen (EY) N:o. . ./96 antamiseksi elintarvikkeissa käytettyjä tai käytettäväksi tarkoitettuja aromiaineita koskevan yhteisön menettelyn säätämisestä (96/C 59/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet elintarvikealan tiedekomiteaa, toimivat perustamissopimuksen 189 b artiklassa määrätyn menettelyn mukaisesti(3), sekä katsovat, että elintarvikkeissa sallittuja aromeja ja niiden valmistusaineita koskevan jäsenvaltioiden lainsäädännön lähentämisestä 22 päivänä kesäkuuta 1988 annetussa neuvoston direktiivissä 88/388/ETY(4) säädetään, että neuvosto antaa aiheelliset säännökset aromiaineista, aiheellisia säännöksiä on sovellettava siten, ettei rajoiteta direktiivissä 88/388/ETY annetun yleisen säännöstön soveltamista, eroavuudet aromeja koskevien kansallisten lainsäädäntöjen välillä ovat esteenä elintarvikkeiden vapaalle liikkuvuudelle; eroavuudet voivat johtaa eriarvoisten kilpailun edellytysten muodostumiseen ja vaikuttavat siten suoraan sisämarkkinoiden toimintaan, elintarvikkeissa sallittuja aromeja koskevassa kansallisessa lainsäädännössä tulisi ensisijaisesti ottaa huomioon ihmisten terveyden suojelemiseen liittyvät vaatimukset, mutta myös taloudelliset ja tekniset tarpeet terveyden suojelemisen asettamissa rajoissa, elintarvikkeiden vapaan liikkuvuuden toteuttamiseksi edellä tarkoitetun lainsäädännön lähentäminen on tarpeen, tässä asetuksessa tarkoitetut yhteisön toimenpiteet eivät ole vain tarpeellisia, vaan myös välttämättömiä ilmaistujen tavoitteiden toteuttamiselle; jäsenvaltiot eivät voi toteuttaa niitä erikseen, on tarpeellista asettaa yleiset aromiaineiden käytön arviointiperusteet, on tarpeellista viimeisimmät tieteen tutkimuksen tulokset huomioiden laatia luettelo aromiaineista, joita voidaan käyttää elintarvikkeissa, tämän luettelon tulee olla avoin, ja sitä tulee voida muuttaa tieteen ja tekniikan kehityksen mukaan, saattaa olla tarpeellista terveyssyistä asettaa ehtoja eräiden aromiaineiden käytölle, on syytä ensin laatia luettelo niistä aromiaineista, joita jäsenvaltioissa todellisuudessa käytetään ja joiden käyttöä yksikään niistä ei voi kieltää perustamissopimuksen yleisten määräysten nojalla; tällä rekisteröinnillä ei sovelleta direktiivin 88/388/ETY 7 artiklaa, eikä se siten vaadi tässä vaiheessa elintarvikealan tiedekomitean asiaan puuttumista, jäsenvaltioille tulee antaa mahdollisuus suojatoimenpiteitä koskevan lausekkeen nojalla ryhtyä välttämättömiin toimenpiteisiin silloin, kun jokin aromiaine on omiaan aiheuttamaan vaaraa kansanterveydelle, ja perustamissopimuksen 214 artiklan mukaisesti on tarpeellista suojata aromiaineiden kehittämiseen ja valmistamiseen liittyvää henkistä omaisuutta, OVAT ANTANEET TÄMÄN ASETUKSEN: 1 artikla 1. Tällä asetuksella säädetään direktiivin 88/388/ETY 5 artiklan 1 kohdan kolmannessa, neljännessä, viidennessä ja kuudennessa luetelmakohdassa tarkoitettuja aromiaineita koskevien sääntöjen antamismenettelystä. Tämän asetuksen soveltamisella ei rajoiteta direktiivin 88/388/ETY muiden säännösten soveltamista. 2. Tätä asetusta sovelletaan direktiivin 88/388/ETY 1 artiklan 2 kohdan b alakohdassa olevan määritelmän mukaisiin aromiaineisiin, joita käytetään tai on tarkoitettu käytettäviksi elintarvikkeissa antamaan hajua ja/tai makua. 3. Tämän asetuksen soveltamisella ei kuitenkaan rajoiteta erityisdirektiivejä, joilla sallitaan tässä asetuksessa tarkoitettujen aromiaineiden käyttö muihin kuin 2 kohdassa tarkoitettuihin tarkoituksiin. 2 artikla 1. Aromiaineiden tulee olla liitteessä olevien yleisten arviointiperusteiden mukaisia. 2. Luettelo niistä aromiaineista, joiden käyttö on sallittua siten, että kaikki muut aineet ovat kiellettyjä, vahvistetaan 3-5 artiklan mukaisesti. 3 artikla 1. Jäsenvaltiot ilmoittavat komissiolle vuoden kuluessa tämän asetuksen voimaantulosta luettelon niistä aromiaineista, joita direktiivin 88/388/ETY mukaisesti voidaan käyttää niiden alueella markkinoitavissa elintarvikkeissa. Nämä ilmoitukset sisältävät kaiken tarpeellisen tiedon a) aromiaineiden luonteesta, kuten kemiallisen kaavan, CAS-numeron, EINECS-numeron, IUPAC-nimikkeistön, aineen alkuperän sekä tarvittaessa niiden käyttöehdot, b) elintarvikkeista, joissa aromiaineita pääasiallisesti käytetään, c) direktiivin 88/388/ETY 4 artiklan mukaisesti kunkin jäsenvaltion tasolla annettujen arviointiperusteiden ja niihin liittyvien perustelujen noudattamisesta. 2. Aromiaineet, joiden laillinen käyttö yhdessä jäsenvaltiossa muiden jäsenvaltioiden on tunnustettava, merkitään 7 artiklassa säädetyn menettelyn mukaisesti vuoden kuluessa ilmoitusten teolle 1 kohdassa asetetun määräajan päättymisestä hyväksyttävään luetteloon 1 kohdassa säädettyjen ilmoitusten perusteella, jotka komissio on 1 kohdan c alakohdan huomioon ottaen tutkinut. Tarvittaessa tähän luetteloon voidaan ottaa mukaan käyttöehdot. 3. Jos jäsenvaltio yksityiskohtaisin perustein toteaa uusien tosiseikkojen tai 2 kohdassa tarkoitetun luettelon hyväksymisen jälkeen tehdyn olemassa olevien tosiseikkojen uudelleen arvioinnin perusteella, että jokin aromiaine voi olla vaaraksi kansanterveydelle, se voi väliaikaisesti keskeyttää kyseisen aineen käytön tai rajoittaa sen käyttöä alueellaan. Jäsenvaltion on ilmoitettava tästä komissiolle ja muille jäsenvaltioille viipymättä ja esitettävä päätöksensä perusteena olevat seikat. Komissio tarkastaa mahdollisimman pian jäsenvaltion esittämät perustelut ja kuulee päätöksellä 69/414/ETY(5) perustettua pysyvää elintarvikekomiteaa. Komissio antaa sen jälkeen lausuntonsa. Jos komissio arvioi, että aromiaineiden luetteloa on tarpeen muuttaa kansanterveyden suojelemisen varmistamiseksi, se aloittaa 7 artiklassa säädetyn menettelyn näiden muutosten tekemiseksi. Jäsenvaltio, joka on toteuttanut suojatoimenpiteet, voi pitää ne voimassa, kunnes nämä muutokset tulevat voimaan. 4 artikla 1. Sen tarkistamiseksi, ovatko 3 artiklassa tarkoitetussa luettelossa olevat aromiaineet liitteessä esitettyjen yleisten käyttöperusteiden mukaisia, tehdään kuuden kuukauden kuluessa luettelon hyväksymisestä päätös näitä aromiaineita koskevasta arviointiohjelmasta 7 artiklassa määrättyä menettelytapaa käyttäen. Tässä ohjelmassa määritellään erityisesti: - etusijajärjestys, jonka mukaan aromiaineita tulee tutkia, kun otetaan huomioon niiden käyttötarkoitukset, - määräajat, - aromiaineet, joihin tieteellinen yhteistyö tulee kohdistaa. 2. Aromiaineiden markkinoille saattamisesta vastuullisten on toimitettava komissiolle, tarvittaessa sen pyynnöstä, aromiaineiden arvioinnin suorittamista varten tarpeelliset tiedot. 3. Mikäli aromiaine ei suoritetun arvioinnin mukaan vastaa liitteessä esitettyjä yleisiä käyttöperusteita, tämä aine poistetaan luettelosta 7 artiklassa säädetyn menettelytavan mukaisesti. 5 artikla 1. Kun 4 artiklassa säädetty arviointiohjelma on pantu täytäntöön, tehdään päätös 2 artiklan 2 kohdassa tarkoitetusta aromiaineiden luettelosta 8 artiklassa säädettyä menettelytapaa noudattaen viiden vuoden kuluessa 4 artiklassa säädetyn arviointiohjelman hyväksymisestä. 2. Lupa käyttää sellaista uutta aromiainetta, joka ei ole 3 artiklan 2 kohdassa tarkoitetussa luettelossa, voidaan antaa 7 artiklassa säädetyn menettelytavan mukaisesti. Tässä tarkoituksessa aine tulee ensin ottaa mukaan tähän ohjelmaan 7 artiklassa säädetyn menettelytavan mukaisesti. Aine arvioidaan sille 4 artiklan 1 kohdassa tarkoitetussa arviointiohjelmassa annetun sijan perusteella. 6 artikla 1. Tämän asetuksen soveltamisella ei rajoiteta direktiivin 88/388/ETY 1 artiklassa määriteltyjä yhteisön säännöksiä eräiden aromiaineryhmien käytöstä eräissä elintarvikkeissa. 2. Näiden ryhmien mukaisten aromiaineiden tulee kuitenkin olla liitteessä 1 olevien yleisten käyttöperusteiden mukaisia. 7 artikla 1. Komissiota avustaa pysyvä elintarvikekomitea, jäljempänä 'komitea'. 2. Asian saattaa komitean käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 8 artikla Edellä 5 artiklan 1 kohdassa tarkoittamassa tapauksessa noudatetaan 7 artiklassa tarkoitettua menettelyä, pitäen selvänä, että jos neuvosto ei ole ratkaissut asiaa kolmen kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä. 9 artikla Jäsenvaltiot eivät saa estää, rajoittaa tai vaikeuttaa tämän asetuksen mukaisten aromiaineiden markkinointia tai käyttöä elintarvikkeissa. 10 artikla Toimenpiteistä, joilla pyritään yhdensuuntaistamaan olemassa olevia yhteisön säännöksiä tämän asetuksen kanssa, päätetään 7 artiklassa säädettyä menettelyä noudattaen. 11 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 1, 4.1.1994, s. 22 (2) EYVL N:o C 195, 18.7.1994, s. 4 (3) Euroopan parlamentin lausunto 5 päivänä toukokuuta 1994 (EYVL N:o C 205, 25.7.1994, s. 398), neuvoston yhteinen kanta . . . (sitä ei ole vielä julkaistu virallisessa lehdessä) ja Euroopan parlamentin päätös . . . (sitä ei ole vielä julkaistu virallisessa lehdessä). (4) EYVL N:o L 184, 15.7.1988, s. 61, direktiivi sellaisena kuin se on muutettuna direktiivillä 91/71/ETY (EYVL N:o L 42, 15.2.1991, s. 25). (5) EYVL N:o L 291, 19.11.1969, s. 9